**PROCES - VERBAL**

**al sesiunii de informare privind acordarea de granturi mici (pentru dezvoltare instituțională) pentru organizațiile societății civile (OSC)/OPD, în cadrul Programului „Integrarea dimensiunii de dizabilitate în intervențiile umanitare la criza refugiaților din Ucraina”,** **în domeniul Eliminării violenței față de femei și fete (EVAW), implementat de UN WOMEN Moldova.**

**Data:** 05 ianuarie 2023

**Ora:** 10:00 – 11:00

**Locația:** On-line, pe platforma zoom

**Participanți/-te:** 11 participanți/-te, reprezentante/-ți ai organizațiilor societății civile de pe ambele maluri ale râului Nistru.

**Limba de comunicare:** Română, rusă.

**Cuvânt de salut:** Viorica Culeac, ofițeră de program pe domeniul Eliminării Violenței față de femei și fete, UN Women.

**Scopul sesiunii de informare:** Prezentarea detaliată a scopului programului de granturi oferit de UN Women în contextul implementării proiectului „Integrarea dimensiunii de dizabilitate în intervențiile umanitare la criza refugiaților din Ucraina”.

**Desfășurarea ședinței:**

În cadrul sesiunii de informare, s-a explicat că scopul activității este de a susține dezvoltarea instituțională a organizațiilor societății civile la nivel local și național, ca prestatoare locale de servicii pentru persoanele cu dizabilități și pentru persoanele refugiate.

Bugetul maxim al unei propuneri de grant nu trebuie să depășească suma de 10,000 USD. Perioada de implementare a grantului este de până la 7 luni, începând din februarie până în august 2023. Activitățile proiectului trebuie sa se încheie în luna august.

**Criterii de eligibilitate:**

* + - * Solicitantul trebuie să fie o [organizație](https://www2.fundsforngos.org/category/civil-society/) [a societății civile](https://www2.fundsforngos.org/tag/organisations/) înregistrată legal pe teritoriul RM, care activează cel puțin 3 ani;
* Un alt criteriu este implementarea a cel puțin 3 proiecte sau inițiative până la momentul de față;
* Experiență suficienta în domeniul financiar pentru a avea capacitate de a gestiona grantul;
* OSC nu este în prezent Partener de implementare (PI) sau Parte responsabilă (PR) pentru UN Women;
* nu este investigată pentru fraudă, corupție, abuz sexual, exploatare sexuală sau alte încălcări;
* nu a fost PI/PR pentru UN Women în orice perioadă după 21 noiembrie 2019;
* nu este o entitate guvernamentală;
* Solicitantul trebuie să lucreze cu persoanele cu dizabilități, și potențial cu refugiații cu dizabilități.

**Activități eligibile pentru propunerea de grant**

**1.** **Inițierea şi îmbunătățirea sistemelor, instrumentelor şi proceselor organizaționale în scopul consolidării organizației din perspectivă instituțională (a**naliza și ajustarea statutului organizației, dezvoltarea/ajustarea organigramei organizației și actualizarea fișelor postului, dezvoltarea sau actualizarea site-urilor web, elaborarea unui Manual de politici și proceduri interne ale organizației.

**2. Consolidarea capacității forței de muncă prin** organizarea training-urilor pentru consolidarea capacităților tehnice și manageriale ale personalului organizației (scrierea proiectelor, managementul proiectelor, managementul financiar pentru OSC-uri și colectarea de fonduri, comunicarea publică, studierea unei limbi străine, cursuri de IT).

**3. Procurarea de echipamente** precum copiatoare, scanere, imprimante, laptopuri și calculatoare, cu condiția ca costul acestora sa nu depășească 30% din bugetul grantului.

Solicitarea de grant trebuie să conțină toate informațiile relevante, care să dovedească eligibilitatea solicitantului și a activităților propuse. Solicitările trebuie depuse electronic în limbile engleză, română sau rusă. Aplicanții sunt rugați să utilizeze formularul de cerere atașat în anunț: (anexa 1), planul de implementare și bugetul (anexa 2) și formularul de declarație (anexa 3) la depunerea solicitării, certificatul de înregistrare şi un CV/raport de activitate al organizației care să demonstreze că entitatea activează de trei ani. În cazul în care aplicațiile nu vor conține informațiile solicitate, vor fi trimise după termenul limită de depunere (20/01/2023) sau nu vor fi trimise la adresa indicată in anunț, aplicațiile nu vor fi examinate.

**Sesiunea de Întrebări și Răspunsuri:**

1. **Întrebare:** Dacă organizația la moment nu lucrează cu refugiații dar pe parcursul activității lor au implicat și refugiații în unele activități, pot aplica la grant?

**Răspuns:** Da, se poate de aplicat. Pot aplica organizațiile care lucrează în general cu persoanele cu dizabilități sau conduse de persoane cu dizabilități. Componenta cu refugiații este un avantaj dar în același timp nu exclude posibilitatea altor organizații de a participa. Important ca aplicantul să activeze în una sau câteva din domeniile de mai jos:

* Lucrul cu persoane cu dizabilități;
* Drepturile omului și abilitarea femeilor;
* Eliminarea violenței împotriva femeilor și fetelor;
* Organizații non-profit care oferă servicii esențiale persoanelor cu dizabilități;
* Organizații non-profit conduse de femei;
* Organizații non-profit conduse de tineri;
* Organizație comunitară care activează în domeniul dizabilității.

1. **Întrebare:** Dat fiind faptul că există problema spațiilor, este posibil de aplicat cu o solicitare pentru reparații?

**Răspuns:** Nu. Prin grantul de valoare mică nu pot fi acoperite costurile pentru reparații, mobilier, doar procurarea de echipamente precum copiatoare, scanere, imprimante, laptopuri și calculatoare.

1. **Întrebare:** Sunt eligibile costurile pentru chirie sau întreținere?

**Răspuns:** Nu, astfel de costuri nu sunt eligibile.

1. **Întrebare:** De activitățile grantului pot beneficia și beneficiarii instituției?

**Răspuns:** Nu, beneficiarii instituției nu pot beneficia de activitățile grantului. Nu este posibil de procurat servicii și produse pentru beneficiari. În cazul organizării unor training-uri pot fi implicați voluntarii organizației sau partenerii acesteia, inclusiv și reprezentanți ai autorităților locale și naționale pentru a preveni și elimina diferite forme de discriminare pe componenta lucrului cu refugiații.

1. **Întrebare:** Referitor la completarea formularelor, în rubrica ”Mandatul Asociației” trebuie să fie o descriere a Asociației?

**Răspuns:** Trebuie menționate în linii generale activitățile de bază, cu ce se ocupă organizația respectivă.

1. **Întrebare:** În caz ca organizația este înregistrată doar de către structurile de-facto de pe malul stâng al Nistrului, este eligibila pentru aceste granturi?

**Răspuns:** Nu, solicitantul trebuie să fie o organizație [a societății civile](https://www2.fundsforngos.org/tag/organisations/) (OSC), înregistrată legal de autoritățile abilitate ale Republicii Moldova.

1. **Întrebare:** Pentru rubrica ”Descrierea activităților” este un număr limitat de rânduri, cuvinte?

**Răspuns:** Nu, nu există o limită stabilită.

1. **Întrebare:** Asociațiile care nu au beneficiat înainte de un proiect de la UN Women pot apela?  Se poate de aplicat concomitent la două granturi în aceiași perioadă la UN Women?

**Răspuns:** Da, asociațiile care nu au beneficiat de un proiect anterior de la UN WOMEN pot aplica. Și este posibil de aplicat concomitent la două granturi de la aceiași organizație cu condiția că valoarea totală a granturilor obținute de la UN Women nu va depăși suma de 30.000 USD per organizație pe parcursul a 12 luni.

1. **Întrebare:** Dacă organizația a beneficiat de un grant similar oferit de UN Women, poate aplica și anul acesta în calitate de solicitant?

**Răspuns:** Da, puteți aplica, dacă valoarea totală a granturilor obținute de la UN Women, inclusiv cel solicitat la moment, nu va depăși în total suma de 30.000 USD per organizație pe parcursul a 12 luni și 60.000 USD pe toată durată de activitate a OSC.

1. **Întrebare:** În cazul organizării training-urilor este necesar de scris și numele persoanei care va realiza training-ul în descrierea activităților în aplicație sau această persoană va fi selectată prin concurs la o etapă ulterioară?

**Răspuns**: Nu, nu este necesar de scris numele persoanei care va realiza training-ul. Aceasta va fi selectată prin concurs și este binevenit să aplice cel puțin trei persoane.

1. **Întrebare:** În cazul în care unele elemente nu sunt incluse în liniile de buget în aplicație, acestea pot fi achiziționate ulterior?

**Răspuns**: Este preferabil ca activitățile incluse inițial în liniile de buget sa fie respectate și să nu apară devieri. În cazul în care apar economii, redirecționarea acestora pentru achizitionarea serviciilor sau a echipamentului adițional, se face doar cu acordul UN Women, printr-o nota explicativa transmisa în prealabil.

1. **Întrebare:** Există un număr limită de pagini în care să fie încadrată propunerea de grant?

**Răspuns:** Nu, nu există o limită în acest sens.

1. **Întrebare:** În cazul în care o organizație este selectată va trebui să completeze un formular nou mai detaliat pentru propunerea de grant?

**Răspuns:** Nu, formularul din anunț este final, dar se va mai completa un plan de utilizare a resurselor care este strict legat de oferta solicitantului.

.

1. **Întrebare:** Referitor la justificarea capacității organizației de gestionare a granturilor, trebuie de prezentat careva documente oficiale sau este suficient CV-ul organizației?

**Răspuns:** Da, este binevenit de atașat raportul de la fisc și unele scrisori confirmative care vor dovedi faptul că organizația aplicanta a implementat cu succes trei granturi/inițiative.

1. **Întrebare:** În cazul în care o organizație a implementat două proiecte și la moment este în proces de implementare a altui proiect, organizația respectivă este eligibilă?

**Răspuns:** Da, puteți aplica.

În cazul în care apar întrebări suplimentare puteți scrie la următoarea adresă de email: [Ana.Puscasu@unwomen.org](mailto:Ana.Puscasu@unwomen.org)